
ANUNŢ CONCURS

Direcția Servicii Publice - Botoșani organizează ȋn data de 21.10.2026, ora 10:00 concurs pentru ocuparea pe perioadă nedeterminată a funcţiei contractuale vacante de execuție de Medic veterinar, S II - 1 post.

1. Nr., denumirea, nivelul posturilor, structurile în cadrul cărora se află acestea, perioada și durata timpului de lucru: 
· Medic veterinar - 1 post, S II, la Compartimentul pentru gestionarea câinilor fără stăpân din municipiul Botoșani de la Serviciul Intervenții Edilitare, perioadă nedeterminată, normă întreagă
2. Pentru înscrierea la concurs candidații vor prezenta un dosar de concurs care va conține următoarele documente:
a) formular de înscriere la concurs tip;
b) copia actului de identitate sau a oricărui alt document care atestă identitatea, potrivit legii, aflate în termen de valabilitate 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor, a altor acte care atestă efectuarea unor specializări, precum și a documentelor care atestă îndeplinirea condițiilor specifice ale postului solicitate;
e) copia carnetului de muncă și/sau după caz a adeverinței care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
h) curriculum vitae, model comun european. 
Copiile documentelor vor fi prezentate însoțite de original în vederea verificării conformității. 
Dosarele de înscriere la concurs se depun în perioada 01.10.2026-14.10.2026 la sediul Direcției Servicii Publice – Botoșani situat pe Pietonalul Transilvaniei nr.2 (Piața centrală - Hala de carne la etaj) - Compartiment Resurse Umane, Salarizare.
3. Condiții generale și condiții specifice de participare la concurs
Condiții generale: Poate ocupa un post vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condițiile specifice necesare în vederea participării la concurs și a ocupării funcției contractuale de execuție de Medic veterinar din cadrul Compartimentului pentru gestionarea câinilor fără stăpân din municipiul Botoșani de la Serviciul Intervenții Edilitare sunt:
· Studii universitare de licență absolvite cu diplomă de licență sau echivalentă în domeniul Medicină Veterinară
· Certificat/document privind cunoștințe de operare PC
· Permis de conducere categoria B
· Vechime în muncă și în specialitatea studiilor cerute – minim 6 luni
· Recomandare de ultima instituție universitară de învățământ absolvită (în cazul absolvenţilor)
Recomandare de la unul din locurile de muncă unde a fost angajat cel puțin 6 luni (în cazul persoanelor salariate)
· Adeverință de vechime conform modelului din HG 1336/2022 din care să reiasă că nu a fost încetat contractul individual de muncă pentru motive disciplinare în baza art. 61, alin. a) din Legea nr. 53/2003 Codul muncii; condiție care poate fi aplicabilă și personalului contractual, aparținând activităților publice.

4. Conţinutul probelor: proba scrisă și interviu. 

5. Bibliografie și tematica: 
1. [bookmark: _Hlk134186042]OUG nr. 155/2001 privind aprobarea programului de gestionare a câinilor fără stăpân;
2. Hotărârea nr. 1059/11decembrie 2013 pentru aprobarea normelor metodologice de aplicare a Ordonanței de urgență nr.155/2001, Capitolele IV-VI și Anexele 1-5;
3. Ordinul 1/7.01.2014 pentru aprobarea Normelor privind identificarea câinilor cu stăpân emis de ANSVSA, Capitolele III, IV;
4. Legea nr. 205/2004 privind protecţia animalelor cu completările si modificările ulterioare, Capitolele II-IV;
5. Legea nr. 98/2016 privind achiziţiile publice cu modificările și completările ulterioare, Capitolul I, secțiunea a 4-a, Capitolul II, secțiunea a 4-a;
6. OMFP nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii, Capitolul I, Capitolul II;
7. HCL 127/07.05.2026 privind aprobarea Organigramei, Statului de Funcții și Regulamentului de organizare și funcționare al Direcției Servicii Publice - Botoșani, anexa nr.3, alin.2, art.5 Obiectul de activitate al Direcției, art. 7 Patrimoniul Direcției și art. 40. Atribuții și responsabilități ale Compartimentului pentru Gestionarea Câinilor fără stăpân din Mun. Botoșani;
8. HCL nr. 310/28.07.2022, Anexa nr. 9 (pagina 90 până la pagina 133);
9. Legea nr. 319/2006 – Legea securității și sănătăţii în muncă, Capitolul IV. Obligațiile lucrătorilor, art.22, art.23
10. Legea nr. 307/2006 –  Apărarea împotriva incendiilor, Capitolul II.   Obligațiile privind apărarea împotriva incendiilor, Secțiunea a 2-a, Secțiunea a 4-a, Secțiunea a 6-a și Secțiunea a 7-a.
11. OUG 57/2019 privind Codul Administrativ partea a-VI-a. următoarele: Titlul III – Personalul contractual din autorităţile și instituţiile publice;
NOTĂ: Se vor lua în considerare forma actelor normative enumerate în vigoare la data publicării anunțului privind organizarea concursului.

6. [bookmark: _Hlk126741095]Calendarul de desfășurare a concursului
Probele stabilite pentru concurs:
· Termen limită depunere dosare de înscriere: 14.10.2026 ora 16.00
· Data, ora și locul desfășurării probei scrise: 21.10.2026, ora 10.00 la sediul Direcției Servicii Publice-Botoșani, Pietonalul Transilvaniei nr.2 ( Piața centrală)
· Data, ora și locul desfășurării probei interviului: 26.10.2026, la ora 09.00, la sediul Direcției Servicii Publice-Botoșani, Pietonalul Transilvaniei nr.2 ( Piața centrală), în termen de până la 4 zile lucrătoare de la desfășurarea primei probe.

Relaţii suplimentare se pot obţine la sediul instituţiei sau la telefon 0726 291 827 Compartiment Resurse Umane, Salarizare, astfel: luni – joi  între orele 07:30 – 16:00, vineri între orele 07:30 – 13:30.

